Þetta kaffi kemur frá búgarðinum La Flor del Roble ( þýðir Eikarblómið ) sem er í eigu bóndans og framleiðandans Dagobierto Trejos . Hann vinnur kaffið einnig eftir ræktun , en á búgarðinum er vinnslustöðin Don Ramon , en það er frekar algengt í Costa Rica að búgarðarnir innihaldi einnig vinnslustöðvar . Vinnslustöðin gerir Dagobierto kleift að fylgja gæðunum eftir lengur í keðjunni , með því að tína óþroskuð ber frá , gallaðar baunir og sortera síðar í ferlinu þangað til það er tilbúið til útflutnings . Búgarðurinn er í héraði sem heitir Brunca og er ekki þekkt fyrir há gæði í kaffiheiminum . Þess vegna er spennandi að fá tækifæri til að smakka falda gimsteina eins og þetta kaffi . Kaffið er unnið á óvenjulegan máta sem kallast „ fermented white honey “ , vinnsluaðferð sem blandar saman eiginleikum blautrar vinnslu , hunangsvinnslu og berþurrkunar . Þegar berin hafa verið tínd við æskilegan þroska er hýðið og ávöxturinn skilinn frá fræinu og sett í gerjunartank í 12 klukkutíma þar sem ytri lög fræsins eru gerjuð frá . Eftir gerjun fara fræin í vatnsbað og pektínhúðin utan um fræið er fjarlægt að hluta , eða þangað til um 30% af pektínhúðinni er eftir utan um fræin . Þaðan fara fræin út á stétt og eru sólþurrkuð þangað til þau hafa náð stöðugu rakastigi til að vera geymt í þurrlager . Bragðtónarnir geta þarafleiðandi verið nokkuð óvenjulegir miðað við upprunalandið : Reykur , stokkrós , grænt te , matcha , dökkt súkkulaði , dökkt kaffi , blómatónar . Forvitnilegt og skemmtilegt kaffi . Þetta kaffi er mjög áhugavert að því leiti að það hefur náttúrulega beiskju í bragðinu sem minnir á dökkristað kaffi , en kaffið er þó ljósristað . Það gerir það að verkum að fólk sem drekkur dökkt kaffi gæti kunnað að meta þetta kaffi . Þetta er mjög velkomin beiskja sem minnir á matcha te .